b'\n_START_ARTICLE_\nUrmas Varblane\n_START_PARAGRAPH_\nUrmas Varblane (s\xc3\xbcndinud 20. juulil 1961 M\xc3\xb5isak\xc3\xbclas) on Eesti majandusteadlane, Tartu \xc3\x9clikooli majandusteaduskonna rahvusvahelise ettev\xc3\xb5tluse professor ja Eesti Teaduste Akadeemia akadeemik.\n_START_SECTION_\nHaridus\n_START_PARAGRAPH_\nUrmas Varblane l\xc3\xb5petas 1979. aastal M\xc3\xb5isak\xc3\xbcla Keskkooli ning 1984. aastal cum laude Tartu \xc3\x9clikooli majandusk\xc3\xbcberneetika erialal. Ta kaitses 1989. aastal majandusteaduste kandidaadi kraadi Moskva Riiklikus \xc3\x9clikoolis t\xc3\xb6\xc3\xb6ga "\xd0\xa1\xd1\x80\xd0\xb0\xd0\xb2\xd0\xbd\xd0\xb8\xd1\x82\xd0\xb5\xd0\xbb\xd1\x8c\xd0\xbd\xd1\x8b\xd0\xb9 \xd0\xb0\xd0\xbd\xd0\xb0\xd0\xbb\xd0\xb8\xd0\xb7 \xd1\x8d\xd0\xba\xd0\xbe\xd0\xbd\xd0\xbe\xd0\xbc\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd1\x8d\xd1\x84\xd1\x84\xd0\xb5\xd0\xba\xd1\x82\xd0\xb8\xd0\xb2\xd0\xbd\xd0\xbe\xd1\x81\xd1\x82\xd0\xb8 \xd1\x85\xd0\xbe\xd0\xb7\xd1\x8f\xd0\xb9\xd1\x81\xd1\x82\xd0\xb2\xd0\xb5\xd0\xbd\xd0\xbd\xd0\xbe\xd0\xb9 \xd0\xb4\xd0\xb5\xd1\x8f\xd1\x82\xd0\xb5\xd0\xbb\xd1\x8c\xd0\xbd\xd0\xbe\xd1\x81\xd1\x82\xd0\xb8 \xd0\xbd\xd0\xb0 \xd0\xbf\xd1\x80\xd0\xb8\xd0\xbc\xd0\xb5\xd1\x80\xd0\xb5 \xd0\xbf\xd1\x80\xd0\xb5\xd0\xb4\xd0\xbf\xd1\x80\xd0\xb8\xd1\x8f\xd1\x82\xd0\xb8\xd0\xb9 \xd0\xbe\xd0\xb1\xd1\x83\xd0\xb2\xd0\xbd\xd0\xbe\xd0\xb9 \xd0\xbf\xd1\x80\xd0\xbe\xd0\xbc\xd1\x8b\xd1\x88\xd0\xbb\xd0\xb5\xd0\xbd\xd0\xbd\xd0\xbe\xd1\x81\xd1\x82\xd0\xb8".\n_START_SECTION_\nT\xc3\xb6\xc3\xb6k\xc3\xa4ik\n_START_PARAGRAPH_\nVarblane on t\xc3\xb6\xc3\xb6tanud Tartu \xc3\x9clikooli majandusteaduskonnas eri ametikohtadel alates 1984. aastast. 2001. aastal valiti ta rahvusvahelise ettev\xc3\xb5tluse professoriks._NEWLINE_2009. aastal valiti Varblane Eesti Teaduste Akadeemia liikmeks majandusteaduse alal, samast aastast on ta ka Eesti Teaduste Akadeemia humanitaar- ja sotsiaalteaduste osakonna juhataja._NEWLINE_Varblane on alates 2009. aastast Eesti Panga n\xc3\xb5ukogu liige.\n_START_SECTION_\nTeadust\xc3\xb6\xc3\xb6\n_START_PARAGRAPH_\nTema teadust\xc3\xb6\xc3\xb6 p\xc3\xb5hisuunad on otseste v\xc3\xa4lisinvesteeringute roll majanduse \xc3\xbcmberstruktureerimisel, riigi innovatsioonis\xc3\xbcsteem, sektoraalsed innovatsioonis\xc3\xbcsteemid k\xc3\xbcpsetes t\xc3\xb6\xc3\xb6stusharudes, majandusliku konvergentsi protsess ja ettev\xc3\xb5tete rahvusvahelistumine.\n_START_SECTION_\nIsiklikku\n_START_PARAGRAPH_\nUrmas Varblane on abielus, tal on kaks t\xc3\xbctart ja poeg. Tema hobideks on suusatamine, ehitamine ja filateelia.'